b'\n_START_ARTICLE_\nStadion Stanovi\n_START_SECTION_\nPovijest\n_START_PARAGRAPH_\nSada\xc5\xa1nji je oblik stadion dobio 1979., kada su trajale pripreme za Mediteranske igre, koje su se iste godine odr\xc5\xbeale u Splitu. Tada je izgra\xc4\x91ena i upravna zgrada NK Zadra._NEWLINE_Isto\xc4\x8dna tribina stadiona, koja je naslonjena na stambeno-poslovnu zgradu, izgra\xc4\x91ena je 1994._NEWLINE_Nakon smrti Hrvoja \xc4\x86usti\xc4\x87a 2008. godine, po\xc4\x8delo je obnova. Sru\xc5\xa1en je sporni betonski zid, sru\xc5\xa1ena je zapadna tribina i teren je pomaknut nekoliko metara prema zapadu, postavljena su 4 reflektora, pokraj stadiona izgra\xc4\x91en je pomo\xc4\x87ni teren s umjetnom travom. U planu je izgradnja nove zapadne tribine, ali na nju \xc4\x87e se trebati jo\xc5\xa1 pri\xc4\x8dekati.\n_START_SECTION_\nProblemi oko licencije\n_START_PARAGRAPH_\nStanje stadiona nikako ne zadovoljava kriterije HNS-a, a osobito UEFA-e. Najvi\xc5\xa1e je sporan zid koji se nalazi kraj samog terena, no taj je nedostatak uklonjen. Problem se nije rje\xc5\xa1avao sve dok 3. travnja 2008. nije poginuo Hrvoje \xc4\x86usti\xc4\x87, igra\xc4\x8d Zadra koji je glavom udario u taj zid._NEWLINE_Stanovi imaju jo\xc5\xa1 nedostataka, ali ipak, dosta ih je uklonjeno.'